דקות של אור
מאחורי הפנסים האור ניראה אחר; ובחדר המדרגות לבד הוא מתגבר; קשה לתפוס בשתי ידיים; וקשה לתפוס; מוזר לראות רק זוג עיניים; מול מראה רצות; אחרי האהבה צריך להעלם; ובמושב האחורי לבד להירדם; קשה לקום על הרגליים; וקשה לקום; מוזר לראות רק זוג עיניים; במבט עצום; דקות של אור, ימים להסתנוור; דקות של חום, ימים להתקרר; לחלום מבלי לישון ואז להתעורר; למצוא את התשובות ואין מי ששואל; מאחורי כל הצבעים הקצב משתנה; ומתחת לבגדים הגוף שובר, בונה; פינה שמכילה הכל; ועוד פינה אותי; מוזר לפקוח זוג עיניים; פנימה לתוכי; דקות של אור...; 